[pic] | KOMISIA EURÓPSKYCH SPOLOČENSTIEV | Brusel, 14.6.2007 KOM(2007) 339 v konečnom znení Návrh ROZHODNUTIE RADY o pozícii Spoločenstva v ministerskej rade Energetického spoločenstva o rozpočte 2007 pre Energetické spoločenstvo (predložená Komisiou) DÔVODOVÁ SPRÁVA Druhé zasadnutie ministerskej rady Energetického spoločenstva sa uskutoční 29. júna 2007. Ministerská rada Energetického spoločenstva bude musieť prijať rozpočet, ktorý je nevyhnutný pre bezproblémovú činnosť a fungovanie Energetického spoločenstva. Akty súvisiace s otázkami rozpočtu má v Energetickom spoločenstve podľa článku 88 Zmluvy o Energetickom spoločenstve pripravovať a predkladať Európska komisia. Rozpočet Európskej spoločenstva bude financovaný príspevkami zmluvných strán Zmluvy o Energetickom spoločenstve, ktorou je aj Európske spoločenstvo. V novembri 2006 komisia navrhla počas ministerskej rady Energetického spoločenstva celkový rozpočet vo výške 2,45 miliónov EUR pre rok 2007, z čoho 2,4 miliónov EUR poskytne Komisia. Avšak po podrobnej analýze potrieb Energetického spoločenstva, bol návrh rozpočtu Energetického spoločenstva znížený na čiastku 2,032 miliónov EUR. V súvislosti s financovaním tohto rozpočtu sa uplatňuje nasledujúci mechanizmus: Komisia a Ministerstvo práce a priemyslu Rakúskej republiky sú zmluvnými stranami zmluvy o dotácii, ktorá v súčasnosti financuje dočasný Sekretariát Spoločenstva v podobe združenia podľa Rakúskeho práva s cieľom dokončiť úplné zriadenie Sekretariátu. Samotné Energetické spoločenstvo nie je členom tohto združenia. Platnosť tejto Zmluvy o dotácii, ktorá je financovaná prostredníctvom finančných prostriedkov CARDS končí 30. júna 2007. Vláda Rakúskej republiky podpísala 29. mája 2007 Dohodu o sídle s Energetickým Spoločenstvom o právnom štatúte Sekretariátu, po ktorom by mu mal byť udelený právny štatút Medzinárodnej organizácie k 1. júlu 2007. Preto rok 2007 predstavuje pre Energetické spoločenstvo prechodný rok smerom k plnej funkčnosti sekretariátu. Samotné Energetické spoločenstvo môže byť priamym prijímateľom príspevkov od svojich členov len po tom ako jeho Sekretariát nadobudne právny štatút vyššie uvedenej Medzinárodnej organizácie podľa rakúskeho práva, t.j. od 1. júla 2007. Na základe vyššie uvedeného mechanizmu sa navrhovaný rozpočet skladá z dvoch častí: Časť 1: 1-1-2007 do 30-6-2007: náklady financované ES a rakúskym Ministerstvom prostredníctvom súčasnej zmluvy o dotácii. Táto časť rozpočtu bude financovaná vo výške 100 % obidvoma zmluvnými stranami zmluvy o dotácii. Časť 2: 1-7-2007 do 31-12-2007 náklady financované v súlade s článkom 73 Zmluvy; budú sa uplatňovať príslušné príspevky splatné zmluvnými stranami Zmluvy o Energetickom spoločenstve, to znamená podiel 98,1 % pre Európske spoločenstvo. Keďže rozpočet musí byť prijatý počas zasadnutia ministerskej rady 29. júna 2007, navrhuje sa, aby Rada prijala pripojený návrh, ktorý rozpočet prijíma a oprávňuje Spoločenstvo prijať pozíciu v súvislosti s týmto rozpočtom. Návrh ROZHODNUTIE RADY o pozícii Spoločenstva v ministerskej rade Energetického spoločenstva o rozpočte 2007 pre Energetické spoločenstvo RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na druhý pododsek článku 300 ods. 2, so zreteľom na návrh Komisie, keďže: (1) Európske spoločenstvo je zmluvnou stranou Zmluvy o Energetickom spoločenstve a v článkoch 74 a 88 Zmluvy o Energetickom spoločenstve sa ustanovuje, že ministerská rada Energetického spoločenstva príjme rozpočet Energetického spoločenstva prostredníctvom Procedurálneho aktu na základe návrhu Komisie. (2) Európska Komisia a Ministerstvo práce a priemyslu Rakúskej republiky sú zmluvnými stranami zmluvy o dotácii, ktorá v súčasnosti financuje činnosti Sekretariátu Spoločenstva v podobe združenia podľa Rakúskeho práva s cieľom dokončiť úplné zriadenie Sekretariátu. Samotné Energetické spoločenstvo nie je členom tohto združenia. Platnosť tejto Zmluvy o dotácii, ktorá je financovaná prostredníctvom finančných prostriedkov CARDS končí 30. júna 2007. Vláda Rakúskej republiky podpísala 29. mája 2007 Dohodu p sídle s Energetickým Spoločenstvom o právnom štatúte Sekretariátu, po ktorom by mu mal byť udelený právny štatút Medzinárodnej organizácie k 1. júlu 2007. Preto rok 2007 predstavuje pre Energetické spoločenstvo prechodný rok smerom k plnej funkčnosti sekretariátu. Samotné Energetické spoločenstvo môže byť priamym prijímateľom príspevkov od svojich členov len po tom ako jeho Sekretariát nadobudne právny štatút vyššie uvedenej Medzinárodnej organizácie, t.j. od 1. júla 2007. (3) Na základe vyššie uvedeného mechanizmu sa navrhovaný rozpočet pre rok 2007 skladá z dvoch častí: - Časť 1: 1-1-2007 do 30-6-2007: náklady financované Európskou Komisiou ES a Ministerstvom práce a priemyslu Rakúskej republiky prostredníctvom existujúcej zmluvy o dotácii. Táto časť rozpočtu bude financovaná vo výške 100 % obidvoma zmluvnými stranami zmluvy o dotácii; - Časť 2: 1-7-2007 do 31-12-2007: náklady financované v súlade s článkom 73 Zmluvy; uplatňujú sa príslušné príspevky splatné zmluvnými stranami Zmluvy o Energetickom spoločenstve, to znamená podiel 98,1 % pre Európske spoločenstvo, ROZHODLA TAKTO: Článok 1 Pozícia, ktorú má Európske spoločenstvo prijať v rámci ministerskej rady Energetického spoločenstva v súvislosti s prijatím rozpočtu Energetického spoločenstva pre rok 2007 je definovaná v priloženom procedurálnom akte (príloha I) o prijatí rozpočtu pre Energetické spoločenstvo pre rok 2007, ktorý je ustanovený v prílohe II, prílohe III a prílohe IV. V Bruseli Za Radu predseda PRÍLOHA I Návrh PROCEDURÁLNY AKT MINISTERSKEJ RADY ENERGETICKÉHO SPOLOČENSTVA 2006/07/MR-EnS: Rozhodnutie ministerskej rady z ...... 2007 o prijatí rozpočtu Energetického spoločenstva pre rok 2007 Ministerská rada Energetického spoločenstva, so zreteľom na Zmluvu o založení Energetického spoločenstva, a najmä na jej článok 74, so zreteľom na článok 88 Zmluvy o založení Energetického spoločenstva, keďže: 1. Rok 2007 predstavuje prechodné obdobie v oblasti financovania Energetického spoločenstva, pretože právny štatút a fungovanie Sekretariátu Energetického spoločenstva podľa rakúskeho právneho poriadku bude formalizované len prostredníctvom nadobudnutia platnosti Dohody o sídle z 29. mája 2007 s Rakúskou republikou, ktorá nadobudne účinnosť 1. júla 2007. 2. Dočasný Sekretariát a činnosti Energetického spoločenstva v súčasnosti financuje Európske spoločenstvo a rakúske Ministerstvo priemyslu a práce vo výške 100 % prostredníctvom zmluvy o dotácii CARDS. Platnosť tejto zmluvy o dotácii končí 30. júna 2007. 3. Čo sa týka druhej polovice roka 2007, príspevky do rozpočtu budú v súlade s článkom 73 Zmluvy o Energetickom spoločenstve. 4. V súlade s článkom 88 Zmluvy o Energetickom spoločenstve Európska Komisia predkladá podrobný návrh rozpočtu uvedený v prílohe 1 k tomuto rozhodnutiu. Na základe vyššie uvedeného mechanizmu sa navrhovaný rozpočet pre rok 2007 skladá z dvoch častí: 5. Časť 1: 1-1-2007 do 30-6-2007: náklady financované Európskou Komisiou ES a Ministerstvom práce a priemyslu Rakúskej republiky prostredníctvom existujúcej zmluvy o dotácii. Táto časť rozpočtu bude financovaná vo výške 100 % obidvoma zmluvnými stranami zmluvy o dotácii; 6. Časť 2: 1-7-2007 do 31-12-2007 náklady financované v súlade s článkom 73 Zmluvy; uplatňujú sa príslušné príspevky splatné zmluvnými stranami Zmluvy o Energetickom spoločenstve, ROZHODLA TAKTO: Článok 1 Týmto sa prijíma rozpočet Energetického spoločenstva na kalendárny rok 2007, ktorý je ustanovený v prílohe 1. Článok 2 V období, na ktoré sa vzťahuje časť 1 rozpočtu uvedená v článku 1, bude dočasný Sekretariát Energetického spoločenstva naďalej uplatňovať dočasné pravidlá a postupy pre účely využívania finančných prostriedkov poskytovaných Európskym spoločenstvom a Ministerstvom práce a priemyslu Rakúskej republiky, dovtedy keď bude možné uplatňovať postupy Energetického spoločenstva na zostavenie a vykonávanie rozpočtu, kontrolu a inšpekciu. V období, na ktoré sa vzťahuje časť 2 rozpočtu uvedená v článku 1 bude Sekretariát Energetického spoločenstva uplatňovať postupy Energetického spoločenstva na zostavenie a vykonávanie rozpočtu, kontrolu a inšpekciu. Článok 3 Riaditeľ sekretariátu Energetického spoločenstva je zodpovedný za vykonávanie tohto procedurálneho aktu. Článok 4 Toto rozhodnutie je určené všetkým zmluvným stranám a inštitúciám podľa Zmluvy o založení Energetického spoločenstva. Článok 5 Riaditeľ sekretariátu Energetického spoločenstva predloží toto rozhodnutie a jeho prílohy všetkým zmluvným stranám a inštitúciám podľa Zmluvy o založení Energetického spoločenstva do 7 dní od jeho prijatia. V ..... dňa …….. ………………….. Za ministerskú radu PRÍLOHA II Výkladová poznámka Energetické spoločenstvo Rozpočet na rok 2007 Východisková situácia Návrh rozpočtu je rozdelený do dvoch častí: - Časť 1: 1-1-2007 do 30-6-2007: náklady financované Európskou Komisiou ES a Ministerstvom práce a priemyslu Rakúskej republiky prostredníctvom existujúcej zmluvy o dotácii. Táto časť rozpočtu bude financovaná vo výške 100 % obidvoma zmluvnými stranami zmluvy o dotácii; - Časť 2: 1-7-2007 do 31-12-2007 náklady financované v súlade s článkom 73 Zmluvy; uplatňujú sa príslušné príspevky splatné zmluvnými stranami Zmluvy o Energetickom spoločenstve. Časť 1: Predložený formát rozpočtu Energetického spoločenstva pre obdobie 1-1-2007 do 30-6-2007 je v súlade s formátom uvedeným v prílohe III zmluvy o dotácii (ref.: 100-231). Časť 2: Predložený formát rozpočtu Energetického spoločenstva pre obdobie 1-7-2007 do 31-12-2007 je v súlade s článkom 74 Zmluvy o Energetickom spoločenstve. Vo všeobecnosti bola úroveň pridelenia ľudských zdrojov obsiahnutá v predloženom návrhu Rozpočtu pre rok 2007 stanovená na základe konzultácií s Európskou Komisiou a je založený na externom (iné medzinárodné organizácie so sídlom v Rakúsku, ako IEA, OPEC, UN, ICMPD) a vnútornom referenčnom porovnávaní (bola zohľadnená úroveň Jednotky v rámci Riaditeľstva ES, viď Služobný poriadok úradníkov Európskych spoločenstiev, čl. 66 ). Rozpočet Energetického spoločenstva pre rok 2007: podrobnosti medzisúčtov Táto rozpočtová čiastka pre rok 2007 predstavujúca 2 030 miliónov EUR sa odlišuje od pôvodného návrhu rozpočtu Komisie pre rok 2007 vo výške 2 450 miliónov EUR, ktorý bol dohodnutý na ministerskej rade Energetického spoločenstva 17. novembra 2006. Rozdelenie celkového rozpočtu pre rok 2007 vo výške 2 030 miliónov EUR v súlade s predloženým formátom je nasledujúci: - Medzisúčet pre ľudské zdroje 858 372 EUR - Medzisúčet cestovné náklady 48 958 EUR - Medzisúčet pre vybavenie a dodávky 41 605 EUR - Medzisúčet kancelárske náklady 187 030 EUR - Medzisúčet pre ostatné náklady, služby 896 765 Rozpočet Energetického spoločenstva pre rok 2007: podrobnosti rozdelenia inštitucionálnych nákladov Na základe požiadaviek článku 74 Zmluvy o založení Energetického spoločenstva sa rozpočet pre rok 2007 odkazuje na podrobnosti výdavkov pre každú inštitúciu zriadenú na základe Zmluvy. Celkový rozpočet Energetického spoločenstva pre rok 2007 obsahuje v súlade s inštitucionálnym rozdelením nasledujúce čiastky: - Ministerská rada 49 000 EUR - Stála skupina na vysokej úrovni 40 619 EUR - Regulačná rada Energetického spoločenstva 248 712 EUR - Aténske fórum 23 533 EUR - Fórum pre zemný plyn 29 650 EUR - Sekretariát Energetického spoločenstva 1 641 215 EUR Záver Plánované celkové výdavky rozpočtu pre rok 2007 predstavujú 2,032 miliónov EUR. Z tejto čiastky sa 788 630 EUR pokryje vo výške 100 % finančnými prostriedkami poskytnutými na základe Zmluvy o dotácii 100 321 medzi ES a rakúskym Ministerstvom a 1 244 100 EUR sa poskytne prostredníctvom príspevkov Energetického spoločenstva. PRÍLOHA III Návrh organigramu pre Sekretariát Energetického spoločenstva Obr. 1: Návrh organigramu pre Sekretariát Energetického spoločenstva. [pic] PRÍLOHA IV: Rozpis rozpočtu Energetického spoločenstva pre rok 2007 [pic] [pic] [pic] [pic] [pic] [pic] [pic] [pic]